Neil Young til Norge
Det er en fornøyd festivalsjef, Roger Albin, som opplyser dette til VG. – Jeg er veldig glad for å få nok en legende til Stavernfestivalen, sier Albin som tidligere blant annet har hatt Elton John innenfor portene. Pharrell Williams, Ed Sheeran og ASAP Rocky er andre storheter som tidligere har gjestet festivalen. Denne gangen kommer Neil Young med backingbandet Promise Of The Real. California-bandet spilte også på Youngs siste plate fra i sommer, «The Monsanto Years». Promise Of The Real ledes forøvrig av Lukas Nelson, sønn av en annen legende, nemlig Willie Nelson. Neste års Stavernfestival arrangeres mellom 7. og 9. juli. Fra før er sterke norske navn som Åge Aleksandersen og Sambandet, Maria Mena, Arif og Julie Bergan klar for festivalen.
Neil Young er nok en gang klar for konsert i Norge, denne gangen under sommerens Stavernfestival.